

Návrh

***VŠEOBECNE ZÁVÄZNÉ NARIADENIE***

***OBCE VESELÉ***

***č. 5/2023***

***o dani z nehnuteľností***

Obecné zastupiteľstvo obce Veselé v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a  zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva pre územie obce Veselé Všeobecne záväzné nariadenie obce Veselé o dani z nehnuteľností.

**§ 1**

**Základné ustanovenie**

1. Obecné zastupiteľstvo vo Veselom podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov a  zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (Ďalej len Zákon o miestnych daniach a miestnom poplatku), zavádza  s účinnosťou od 1. januára 2024 daň z nehnuteľností.

2. Toto všeobecne záväzné nariadenie (ďalej len „nariadenie“) upravuje podmienky určovania a vyberania dane z nehnuteľností na území obce Veselé v zdaňovacom období roku 2024.

1. Daň z nehnuteľností (ďalej len „daň“) zahŕňa:
2. daň z pozemkov
3. daň zo stavieb
4. daň z bytov a nebytových priestorov v bytovom dome (ďalej len „daň z bytov“)

**§ 2**

**Daň z pozemkov**

Daňovník dane z pozemkov je určený v § 5 Zákona o miestnych daniach a miestnom poplatku.

Predmetom dane z pozemkov sú pozemky na území obce Veselé v členení podľa § 6 ods. 1 Zákona o miestnych daniach a miestnom poplatku.

Základ dane z pozemkov je určený v ustanovení § 7 Zákona o miestnych daniach a miestnom poplatku.

Základom dane z pozemkov vyčlenených v § 6 ods.1 písm. a) Zákona o miestnych daniach a miestnom poplatku, je hodnota pozemku bez porastov určená vynásobením výmery pozemkov v m2 a hodnoty pôdy za 1 m2.

Hodnota pôdy za m2

orná pôda, chmeľnice, vinice, ovocné sady,

k. ú. Veselé 0,7674 €/m2

k. ú. Ťapkové 0,7335 €/m2

trvalé trávnaté porasty,

k. ú. Veselé 0,1258 €/m2

k. ú. Ťapkové 0,1258 €/m2

Základom dane z pozemkov vyčlenených v § 6 ods. 1 písm. b), c), e) Zákona o miestnych daniach a miestnom poplatku je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 Zákona o miestnych daniach a miestnom poplatku.

Hodnota pozemkov za m2

záhrady, 1,85 €/m2

zastavané plochy a nádvoria, ostatné plochy 1,85 €//m2

stavebné pozemky 18,58 €/m2

Základom dane z pozemkov vyčlenených v § 6 ods. 1 písm. d) Zákona o miestnych daniach a miestnom poplatku je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa predpisov o stanovení všeobecnej hodnoty majetku. V prípade, že daňovník nepreukáže hodnotu pozemku znaleckým posudkom je hodnota pozemku pre katastrálne územia Veselé a Ťapkové 0,16 €/m2.

Ročná sadzba dane z pozemkov pre druhy pozemkov určené v § 6 ods. 1 písm. a) zákona o miestnych daniach a miestnom poplatku je 0,50 % zo základu dane.

Ročná sadzba dane z pozemkov pre druhy pozemkov určené v § 6 ods. 1 písm. b), c), d), e) zákona o miestnych daniach a miestnom poplatku je 0,40 % zo základu dane.

Základom dane z pozemkov podľa § 6 ods. 1, na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb, je hodnota pozemku určená vynásobením skutočnej výmery transformačnej stanice alebo predajného stánku v m2 a hodnoty pozemku za 1 m2 uvedenej v prílohe č. 2 pre stavebné pozemky, 18,58 €/m2.

**§ 3**

**Daň zo stavieb**

Daňovník dane zo stavieb je určený v § 9 Zákona o miestnych daniach a miestnom poplatku.

Predmet dane zo stavieb je určený v § 10 Zákona o miestnych daniach a miestnom poplatku.

Základ dane zo stavieb je určený v § 11 Zákona o miestnch daniach a miestnom poplatku.

Ročná sadzba dane zo stavieb je za každý aj začatý  m2 zastavanej plochy nasledovná:

* 1. 0,080 € za stavby na bývanie a drobné stavby, ktoré majú doplnkovú funkciu pre hlavnú stavbu
  2. 0,100 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu.
  3. 0,080 € za chaty a stavby na individuálnu rekreáciu
  4. 0,200 € za samostatne stojace garáže
  5. 0,200 € stavby hromadných garáží
  6. 0,200 € stavby hromadných garáží umiestnené pod zemou,
  7. 0,790 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
  8. 0,790 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou
  9. 0,200 € za ostatné stavby neuvedené v písmenách a) až h).

Správca dane určuje pre stavby uvedené v odseku 6 písmena a) až f) tohto ustanovenia, pri viacpodlažných stavbách príplatok za podlažie 0,040 € za každé ďalšie podlažie okrem prvého nadzemného podlažia.

Správca dane určuje pre stavby uvedené v odseku 6 písmena g), h), i) tohto ustanovenia, pri viacpodlažných stavbách príplatok za podlažie 0,170 € za každé ďalšie podlažie okrem prvého nadzemného podlažia.

**§ 4**

**Daň z bytov**

Daňovník dane z bytov je určený v § 13 Zákona o miestnych daniach a miestnom poplatku.

Predmet dane z bytov je určený v § 14 Zákona o miestnych daniach a miestsnom poplatku.

Základom dane z bytov je výmera podlahovej plochy bytu alebo nebytového priestoru v m2.

Ročná sadzba dane z bytov je 0,060 € za každý aj začatý m2 podlahovej plochy bytu aj nebytového priestoru.

Výpočet dane z bytov je určený v § 16a Zákona o miestnych daniach a miestnom poplatku.

**§ 5**

## Oslobodenie od dane

1. Od dane sú oslobodené: pozemky, stavby, byty a nebytové priestory uvedené v § 17 ods. 1 zákona o miestnych daniach a miestnom poplatku.
2. a) Správca dane v obci Veselé oslobodzuje od dane z pozemkov

* pozemky vo vlastníctve právnických osôb, ktoré nie sú založené alebo zriadené na podnikanie
* pozemky, na ktorých sú cintoríny, kolumbáriá, urnové háje a rozptylové lúky
* pozemky verejne prístupných parkov, priestorov a športovísk
* pozemky užívané školami a školskými zariadeniami

b) Správca dane v obci Veselé oslobodzuje od dane zo stavieb a od dane z bytov

* stavby a byty vo vlastníctve právnických osôb, ktoré nie sú založené alebo zriadené na podnikanie.

**§ 6**

**Záverečné ustanovenie**

Obecné zastupiteľstvo obce Veselé schválilo toto Všeobecne záväzné nariadenie o dani z nehnuteľností dňa: uznesením obecného zastupiteľstva č. a nadobúda účinnosť 1. 1. 2024.

Vo Veselom ...........................................

Viera Šipková

Starostka obce

Nariadenie bolo vyhlásené vyvesením na úradnej tabuli obce Veselé a na webovom sídle obce Veselé od 27. 11. 2023